DA Den Europæiske Unions Tidende C 50/7

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter og om ændring af forordning (EF) nr. 70/2001

(2008/C 50/05)

Sag nr.: XA 232/07

Medlemsstat: Slovakiet

Region: —

Støtteordningens betegnelse eller navnet på den virksomhed, der modtager en individuel støtte: Schéma štátnej pomoci poskytovanej formou odpustenia sankcie alebo povolenia úľavy zo sankcie podľa § 103 zákona SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov – poskytovanie štátnej pomoci malým a stredným podnikom pôsobiacim v prvotnej výrobe poľnohospodárskych výrobkov

Retsgrundlag:

— § 103 zákona č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov

— Zákon č. 231/1999 Z. z. o štátnej pomoci v znení neskorších predpisov

— Kommissionens forordning (EF) nr. 1857/2006 af 15. december 2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001 (EUT L 358 af 16.12.2006, s. 3)

Forventede årlige udgifter til ordningen eller det samlede individuelle støttebeløb, der ydes til virksomheden: Det forventede statsstøttebeløb, der ydes under ordningen for små og mellemstore virksomheder, der beskæftiger sig med primærproduktion af landbrugsprodukter, vil være på omkring 30 mio. SKK i 2007 og 50 mio. SKK i 2008-2013

Maksimal støtteintensitet:

a) 50 % af de støtteberettigede investeringer i ugunstigt stillede områder eller i områder som omhandlet i artikel 36, litra a), nr. i), ii) og iii), i forordning (EF) nr. 1698/2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (EUT L 277 af 21.10.2005, s. 1) og udpeget af medlemsstaterne i overensstemmelse med artikel 50 og 94 i nævnte forordning

b) 40 % af de støtteberettigede investeringer i andre områder

c) 60 % af de støtteberettigede investeringer i ugunstigt stillede områder eller i områder som omhandlet i artikel 36, litra a), nr. i), ii) og iii), i forordning (EF) nr. 1698/2005 og udpeget af medlemsstaterne i overensstemmelse med artikel 50 og 94 i nævnte forordning og 50 % i andre områder, forudsat at investeringerne foretages af unge landmænd inden fem år efter deres etablering

d) 75 % af de støtteberettigede investeringer i de i litra a) nævnte områder og 60 % i andre områder, når investeringer medfører meromkostninger i forbindelse med beskyttelse og forbedring af miljøet, forbedring af hygiejneforholdene inden for husdyrbrug eller forbedring af dyrevelfærden. En sådan forhøjelse må kun foretages for investeringer, som er mere vidtrækkende end EF's gældende mindstekrav, eller for investeringer, der foretages for at opfylde nyindførte mindstekrav. Forhøjelsen skal begrænses til de nødvendige støtteberettigede meromkostninger og kan ikke foretages i forbindelse med investeringer, som medfører en forøgelse af produktionskapaciteten.

Det maksimale støttebeløb, der ydes til en enkelt virksomhed, må ikke overstige 400 000 EUR i nogen periode på tre regnskabsår eller 500 000 EUR, hvis virksomheden er beliggende i et ugunstigt stillet område eller i et område som omhandlet i artikel 36, litra a), nr. i), ii) eller iii), i forordning (EF) nr. 1698/2005 og udpeget af medlemsstaterne i overensstemmelse med artikel 50 og 94 i nævnte forordning

Gennemførelsesdato: September 2007

Ordningens eller den individuelle støttes varighed: Indtil den 31. december 2013

Formålet med støtten: Investeringer i små og mellemstore virksomheder, der beskæftiger sig med primærproduktion af landbrugsprodukter som omhandlet i artikel 4 i forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

Berørt(e) erhvervssektor(er): Primærproduktion inden for landbrug (bilag I til traktaten om oprettelse af Det Europæiske Fællesskab)

Den støttetildelende myndigheds navn og adresse:

Ministerstvo financií SR Štefanovičova 5 SK-817 82 Bratislava Tel. (421) 02 59 58 11 11

Daňové riaditeľstvo SR Nová ulica 13 SK-975 04 Banská Bystrica Tel. (421) 04 84 39 31 11

Titel: Miestne príslušné daňové úrady, ktorých pôsobnosť je ustanovená zákonom č. 150/2001 Z. z. o daňových orgánoch a ktorým sa mení a dopĺňa zákon č. 440/2000 Z. z. o správach finančnej kontroly v znení neskorších predpisov

Adresse: www.drsr.sk/daňová správa/územné členenie-kontakty

Websted: http://www.drsr.sk/drsr/slovak/legislativa/statna_pomoc/schpp.doc

www.finance.gov.sk

Andre oplysninger: —

Igor ŠULAJ

Generaldirektør for skattedirektoratet i Slovakiet

Sag nr.: XA 234/07

Medlemsstat: Frankrig

Region: Languedoc-Roussillon (Conseil régional et Conseils généraux de la région Languedoc-Roussillon)

Støtteordningens benævnelse eller navnet på den virksomhed, der modtager en individuel støtte: Programme d'appui à la création et à la transmission des exploitations en agriculture (PACTE Agriculture): volet investissements et dispositifs départementaux de soutien à l'installation en agriculture

Retsgrundlag:

— Rådets forordning (EF) nr. 1698/2005 af 20. september 2005

— Kommissionens forordning (EF) nr. 1974/2006 af 15. december 2006

— Forordning (EF) nr. 1857/2006, artikel 13-15

— Articles 1511-1 et suivants, article 4211-1 du code général des collectivités territoriales,

— Délibération no 01.24 du Conseil régional du 22 juillet 2005

Forventede årlige udgifter til ordningen eller det samlede individuelle støttebeløb, der ydes til virksomheden: 2 300 000 EUR

Maksimal støtteintensitet: Denne støtteordning er en fortsættelse af støtteordning XA 98/2006 i forbindelse med støtteordning XA 25/2007 PIDIL (programme d'installation et de développement des initiatives locales). PACTE tager sigte på at yde generel støtte til projekter til fremme af etablering af unge landbrugere på under 40 år, der enten uden for familiebedriften eller inden for en familiebedrift, der har behov for støtte (1), planlægger at etablere sig som landbrugere første gang. Kandidaten skal allerede være i besiddelse af eller være i færd med at skaffe sig de faglige kvalifikationer, og projektet skal kunne føre til økonomisk udvikling i Languedoc-Roussillon.

Støtten omfatter navnlig:

for regionen og departementerne: støtte til driftskapital til eller lokalt supplement til etableringsstøtten til unge landbrugere på fra 5 000 EUR til 10 000 EUR inden for rammerne af de maksimumsbeløb, der er omhandlet i artikel 22 i forordning (EF) nr. 1698/2005

for regionen: støtte på 30 % af udgifterne til investeringer på over 15 000 EUR, ekskl. skat, med et maksimumsbeløb på 4 600 EUR

for regionen: et forskud, som skal betales tilbage, på 35 % af udgifterne til investeringer på under 15 000 EUR, ekskl. skat

for regionen: støtte til udskudt erhvervelse af fast ejendom på 80 % af oplagringsomkostningerne med et maksimumsbeløb på 10 000 EUR.

Ordningens tekniske og økonomiske aspekter vil automatisk blive overvåget i tre år efter den faktiske etablering på de af PIDIL fastsatte finansieringsvilkår

Iværksættelsestidspunkt: Straks efter modtagelse af Europa-Kommissionens kvittering for modtagelsen

Ordningens eller den individuelle støttes varighed: Indtil 31. december 2013

Støttens formål: Formålet med støtten er i overensstemmelse med artikel 4, 7 og 15 i forordning (EF) nr. 1857/2006 at fremme oprettelsen af små og mellemstore landbrugsvirksomheder ved yde bistand til etableringen af unge landbrugere.

De regionale og departementale myndigheder ønsker således at fremme generationsskiftet i landbruget for at opretholde antallet af aktive landbrugsbedrifter og dermed sætte skub i den regionale økonomi. Landbruget beskæftiger 6 % af den erhvervsaktive befolkning i regionen og er derfor en økonomisk sektor, der bør opretholdes og udbygges. Med PACTE og de departementale ordninger skal konkurrenceevnen i landdistrikterne forbedres, hvilket vil bidrage til at opretholde og øge antallet af arbejdspladser i disse områder.

Investeringer under PACTE tager sigte på at yde finansiel etableringsstøtte, der sætter landbrugeren i stand til at investere i det tunge udstyr, der er nødvendigt for at kunne komme i gang.

Betingelserne for at få støtte fra PACTE er fastsat i overensstemmelse med de nationale betingelser for etableringsstøtte. De statslige, regionale og departementale støtteordninger supplerer således hinanden.

De materielle investeringer på under 15 000 EUR skal være investeringer, der er en forudsætning for etableringen, og som tager sigte på at forbedre arbejdsforholdene på bedriften. Støtten udbetales i form af et forskud, der skal betales tilbage, og hvis beløb udtrykt som subventionsækvivalent højst må beløbe sig til 1 000 EUR. Hvis forskuddet ikke betales tilbage, vil den regionale myndighed kræve tilbagebetaling af hele det støttebeløb, der er udbetalt i henhold til PACTE.

Sammen med DDAF fører regionen automatisk kontrol med alle støtteansøgninger for at undgå dobbeltfinansiering, særlig i forbindelse med investeringsstøtte. Det vil sige, at hvis staten modtager en ansøgning om investeringsstøtte på over 15 000 EUR inden for rammerne af PIDIL-programmet, vil den tilsvarende støtteansøgning inden for rammerne af PACTE blive afvist og omvendt

Berørte sektorer: Alle landbrugere, der ønsker at etablere sig i regionen, alle områder og alle landbrugsproduktionssektorer

Den støttetildelende myndigheds navn og adresse:

Monsieur le Président du Conseil Régional Languedoc-Roussillon Direction de l'Economie Rurale, Littorale et Touristique — Service Gestion de l'Espace Rural et Littoral 201, avenue de la Pompignane F-34064 Montpellier Cedex 2

Websted: http://www.cr-languedocroussillon.fr/3502-installation-en-agriculture.htm

Sag nr.: XA 235/07

Medlemsstat: Letland

Region: —

Støtteordningens benævnelse eller navnet på den virksomhed, der modtager en individuel støtte: Atbalsta shēma “Atbalsts bioloģiskās lauksaimniecības veicināšanai”

Retsgrundlag: Noteikumi par valsts atbalstu lauksaimniecībai un tā piešķiršanas kārtību, kas izdoti saskaņā ar Lauksaimniecības un lauku attīstības likuma 5. pantu

Forventede årlige udgifter til ordningen eller det samlede individuelle støttebeløb, der ydes til virksomheden: De samlede udgifter til ordningen er på 600 000 LVL

Maksimal støtteintensitet: —

Iværksættelsestidspunkt:

Ordningens eller den individuelle støttes varighed: Indtil 30. december 2012

Støttens formål: Støtteforanstaltningerne har til formål at fremme økologisk landbrug.

Støtten vil blive anvendt til teoretisk og praktisk uddannelse af landbrugere, der er beskæftiget med økologisk landbrugsproduktion og således fremme udviklingen af økologisk landbrug. Som led i uddannelsen vil der blive afholdt seminarer både i Letland og i udlandet. Der vil blive tilrettelagt konkurrencer, åbent hus-dage og seminarer for at fremme økologisk landbrug.

Støtten kan dække 100 % af følgende støtteberettigede udgifter:

1.1) udgifter til tilrettelæggelsen af uddannelsesprogrammet

1.2) deltagernes rejseudgifter og diæter

2.1) deltagergebyr

2.2) rejseudgifter

2.3) udgifter til publikationer

2.4) leje af udstillingslokaler

Dette er i overensstemmelse med artikel 15 i forordning (EF) nr. 1857/2006

Berørte sektorer: Støtten er bestemt til små og mellemstore virksomheder

Den støttetildelende myndigheds navn og adresse:

Latvijas Republikas Zemkopības ministrija LV-1981 Riga

Websted: http://www.zm.gov.lv/index.php?sadala=836&id=5261

Andre oplysninger: —

Sag nr.: XA 236/07

Medlemsstat: Irland

Region: Medlemsstaten i sin helhed

Støtteordningens benævnelse eller navnet på den virksomhed, der modtager en individuel støtte: Livestock Expo 2008

Retsgrundlag: National Development Plan 2007-2013

Forventede årlige udgifter til ordningen eller samlet årligt støttebeløb til en virksomhed: 511 000 EUR til Livestock Expo 2008

Maksimal støtteintensitet: Op til 100 % af de støtteberettigede omkostninger

Gennemførelsesdato: September 2007

Ordningens eller den individuelle støttes varighed: September 2007 — december 2008

Støttens formål: Støtten ydes til afholdelse af et internationalt dyrskue, Livestock Expo 2008, for stambogsregistreret kvæg. Livestock Expo 2008 er først og fremmest et forum for udveksling af viden og oplysninger om stambogsregistreret kvæg, sæd, æg og embryoner. Et sådant skue vil give kvægopdrætterne mulighed for at fremvise de teknologisk avancerede systemer for testning og genetisk evaluering, som de anvender, og fremme udvekslingen af viden mellem de forskellige landbrugsvirksomheder.

Støtten ydes i overensstemmelse med reglerne om teknisk bistand i landbrugssektoren, som er fastsat i artikel 15, stk. 2, litra c), artikel 15, stk. 2, litra d), nummer i), ii), iii) og iv), og artikel 15, stk. 2, litra f), i forordning (EF) nr. 1857/2006.

Der ydes støtte til udgifter til:

konsulenttjenester leveret af tredjemand

tilrettelæggelse af og deltagelse i konkurrencer, udstillinger, messer og fora for videnudveksling mellem virksomheder, herunder deltagergebyrer, rejseudgifter, udgifter til publikationer, leje af udstillingslokaler og andre administrationsudgifter

generel oplysning om stambogsregistreret kvæg, sæd, æg og embryoner

publikationer såsom kataloger eller websteder med neutrale oplysninger om stambogsregistreret kvæg, sæd, æg og embryoner, forudsat at alle berørte producenter har samme muligheder for at blive optaget i publikationen

Berørt(e) sektor(er): Oksekødssektoren

Den støttetildelende myndigheds navn og adresse:

Department of Agriculture and Food Agriculture House Kildare Street Dublin 2, Ireland

Websted: http://www.agriculture.gov.ie/Livestock_Expo

(Når ordningen iværksættes, vil betingelserne for at deltage blive offentliggjort på dette websted).

(1) Hvorvidt bedriften er støtteberettiget bedømmes ud fra bedriftens situation forud for overtagelsen. Hvis bedriften ikke opfylder rentabilitetskriterierne før overtagelsen, og kandidaten kan bevise, at modernisering, tilpasning eller udvidelse gør det muligt at opfylde disse kriterier inden for en frist på tre år, kan der ydes støtte.